4e0986a110a9ebf825f68985b477c410

 Hvad er forskellen på Danfoss Eco™ og Danfoss Link™?
 
danfoss.com
2020.45

Danfoss Eco™ er en stand-alone termostat, hvor al styring og programmering foregår på én termostat ad gangen, enten ved at bruge termostatens drejefunktion eller via Bluetooth og Danfoss Eco App og på max 10 m afstand.


Danfoss Link™ kommunikerer trådløst med Connect termostaterne og er kompatibel med andre Danfoss produkter såsom gulvvarme (både el- og vandbåren), ventilationsanlæg samt fjernvarmestyringer. Danfoss Link™ er med integreret wifi, så du kan justere varmen uanset hvor du befinder dig via Danfoss Link App.


Begge intelligente termostater/systemer har indbyggede spareprogrammer, som du kan indstille til at passe til familiens behov og rutiner.



cb11b02192f8e5b8860e73845df594ee

 Virker elektroniske termostater på returløbsventiler?
 
danfoss.com
2020.45

Nej, elektroniske termostater skal monteres på fremløbsventiler.


Det er muligt at ændre fra returløb til fremløb på radiatorer uden det behøver være en stor operation. Tal evt. med din lokale installatør om hvordan. Med gulvvarme går det desværre ikke så nemt.


Returløbsventiler blev brugt i mange fjernvarmeinstallationer især i 1960'erne, så det er en ældre teknologi. Fordelene ved at skifte til fremløb er - udover at få muligheden for at benytte elektroniske termostater - også, at regulering af varmen bliver mere præcis, komforten derved  øges og energieffektiviteten stiger mærkbart.


Vi anbefaler i øvrigt at udskifte ældre ventiler til ventiler med forindstilling for at sikre den bedst mulige afkøling og dermed energibesparelser i radiatoren. Læs mere om [ventiler med forindstilling her](https://assets.danfoss.com/documents/DOC211186401557/DOC211186401557.pdf).



96d1d9014a3b608b1507625679399fa6

 Virker elektroniske termostater på enstrenget radiatoranlæg?
 
danfoss.com
2020.45

Ja - med mindre ventilen er en dobbeltventil, som har både frem- og returløb i samme ventil. I så fald kan du ikke bruge elektroniske termostater. 


Disse ventiler sælges ikke i Danmark længere. Men du kan [se et eksempel her](https://store.danfoss.com/en/Heating-and-District-Energy/Radiator-Thermostats/Radiator-Valves/Lance-Valves/RA-15-6T/p/013G3268) på vores internationale produktside.


 



e385734b8028907e96664f76fb91d966

 Hvordan afmonterer jeg mine gamle termostater?
 
danfoss.com
2020.45

Du skal afmontere dine gamle termostater før du kan montere Danfoss Eco™. Afhængig af din nuværende termostat skal du bruge enten en skruetrækker eller en unbraconøgle for at løsne spændskruen på siden af termostaten. Herefter kan du skrue hele termostaten af ved at dreje mod uret.



31eb52de44274ebd161e938c8fe8a2e0

 Monter ny termostat og adapter
 
danfoss.com
2020.45

Først skal du finde den rigtige adapter. Danfoss tilbyder forskellige adaptere til forskellige ventiler (I Danmark er mange ventiler af typen RA). Brug adapter guiden ved at placere de forskellige udskæringer ud for ventilen og find betegnelsen på den adapter, der passer.  
[I videoen her viser vi hvordan du skal gøre](https://youtu.be/BTk0K1Hc5nk?list=PLHJzzBmMyOG9HRGjA4ii4o9hGOVSv99oh)


Adapterne dækker mere end 90% af alle ventiltyper, både Danfoss og andre fabrikater. Hvis ingen adapter passer på din ventil, er ventilen enten gammel og vi anbefaler at skifte til en ny eller din ventil er en returløbsventil.


Dernæst sætter du adapteren på ventilen. Isæt batterier i Danfoss Eco™ termostaten og monter termostaten på adapteren.


**Bemærk! Elektroniske termostater monteres kun i fremløb**



e0ccd03b2a1565007d6f699170eafe1f

 Afmontering af adapter
 
danfoss.com
2020.45

I denne video viser vi hvordan du afmonterer adapter på Danfoss Eco™:


Danfoss Eco™ uden Bluetooth:


[Afmonter adapter](https://youtu.be/zcYnYj04TMw "Afmonter adapter")


Danfoss Eco™ med Bluetooth:


[Afmonter adapter](https://youtu.be/BA7Z6XuAC2o "Afmonter adapter")



ad5d8d869e37b04cfdd4526c858b3e55

 Jeg har Danfoss Eco™ termostater. Hvorfor varmer kun en radiator og de øvrige i rummet er kolde?
 
danfoss.com
2020.45

Hvis den kolde luft rammer en af dine Eco termostater, vil den straks åbne og starte med at varme rummet op. De øvrige Eco termostater når derfor ikke at mærke den kolde luft og vil derfor aldrig åbne.


Det du skal gøre er at justere temperaturen lidt op på de radiatorer, der ikke varmer (nok) i dag. Måske skal "den varme" stå på 20 gr og "den kolde" på 21 gr for at rummet får den ønskede temperatur.  
Prøv dig frem og mærk på radiatorerne indtil de opnår den samme opvarmning og afkøling


Er der mere end én radiator i samme rum anbefaler vi at bruge Danfoss Link™ med Connect termostater. Da kan rumtemperaturen nemlig styres via en Danfoss Icon™ rumføler, der placeres et centralt sted i rummet.



7e9dcece5672225bba5ffdccc70a0db6

 Hvordan fungerer "Åbent vindue" funktionen? Kan jeg selv sætte varmen på pause?
 
danfoss.com
2020.45

Åbent vindue- funktionen træder i kraft når termostaten oplever et pludseligt temperaturfald på min. ½ grad i løbet af 3 minutter. Hvis ikke dette sker (hvis kulden "siver" langsomt hen til termostaten) træder Åbent vindue-funktionen ikke i kraft.


Med **Danfoss Eco™ med Bluetooth** kan du som supplement selv sætte termostaten på pause: Drej hurtigt termostaten til venstre, så der står 6 grader i displayet (eller den temperatur du har indstillet som frostbeskyttelse).


Når du vil afslutte pausen, kan det nemt gøres på app'en eller ved at dreje ét hak til højre på termostaten.



004ac9a6dc26eebef8f0092cecdc2622

 Hvordan opnår jeg den bedste energibesparelse med Danfoss Eco™?
 
danfoss.com
2020.45

Energibesparelser opstår ved at sænke varmen.


Som en tommelfingerregel kan du spare ca 5% på energiforbruget for hver grad, du skruer ned for varmen. Vi anbefaler, at du sænker temperaturen 3-4 °C om natten og om dagen mens familien er ude, f.eks. fra 21°C til 17°C.  
Brug også "Feriefunktionen" mens du er væk hjemmefra i flere dage, f.eks. på ferie.


Hvis du skifter fra en 15 år gammel termostat til Danfoss Eco™ termostater, kan du spare op til 23% på dit varmeforbrug.  
[Læs mere om energibesparelser her.](https://assets.danfoss.com/documents/DOC309854847673/DOC309854847673.pdf "Energibesparelser med elektroniske termostater")


Vi anbefaler at udskifte ældre ventiler til ventiler med forindstilling for at sikre den bedst mulige afkøling og dermed energibesparelser i radiatoren. [Læs mere om ventiler med forindstilling her.](https://assets.danfoss.com/documents/DOC211186401557/DOC211186401557.pdf "Spar på varmen med forindstillelige radiatorventiler")



8764459d14edae5a0944104d2f27bf6d

 Jeg har brug for hjælp til Danfoss Eco™ App?
 
danfoss.com
2020.45

Vi har samlet spørgsmål og svar til vores Smartvarmeapps ét sted.


[Du kan derfor finde mere information her.](https://linkapp.danfoss.com/da/index "Hjælp til Danfoss Eco™ App")



84761858e3dc6c929b2f0c74670ab82a

 Hvorfor rammer termostaten ikke den temperatur jeg har angivet?
 
danfoss.com
2020.45

For at tilsikre, at den elektroniske termostat rammer den ønskede temperatur hurtigt, anbefaler vi en forskel på Bortrejst (sover) og Hjemme temperaturerne på max 4˚C.


Danfoss Eco™ benytter sig af en såkaldt "adaptiv" funktion. Det betyder, at systemet i løbet af en uges tid lærer varmesystemet at kende, så det derefter er i stand til at starte opvarmning i tide for at opnå den ønskede temperatur til rette tid.


I løbet af den første uges tid og ved sæsonændringer vil du derfor kunne opleve at varmen kan svinge lidt op og ned. Det er helt normalt og du vil derefter kunne nyde at sove i et køligt hjem og samtidig stå op til et dejligt varmt hus - helt automatisk.



cea3215ae4f74c7facd47825d1fd8716

 Hvordan opgraderer jeg softwaren på Danfoss Eco™?
 
danfoss.com
2020.45

Danfoss Eco™ opdaterer automatisk til nyeste software (firmware) lige så snart du forbinder app'en til termostaten.


Mister du forbindelse til termostaten under softwareopdatering, kan du [finde hjælp her under "Opdatering mislykkedes".](https://linkapp.danfoss.com/da/index)



7839972f08a065b8e043c31584f7921a

 Hvor mange smartphones kan man tilknytte Danfoss Eco™ App? Og hvilke smartphones kan bruges?
 
danfoss.com
2020.45

Der er ingen begrænsning på hvor mange Danfoss Eco™ termostater, der kan styres fra én smartphone.


Og der er ingen begrænsning på hvor mange smartphones, der kan styre én termostat.


Danfoss Eco™ App kan downloades til Iphone og Android smart phones. App'en kan desværre ikke fås til Windows telefoner.



9893ac8f3842e45c11366ffa447bab87

 Bluetooth: Virker min telefon?/ Langsom forbindelse
 
danfoss.com
2020.45

Danfoss Eco™ kommunikerer med Danfoss Eco™ App via Bluetooth.


For at kunne anvende Danfoss Eco™ App kræves disse minimumskrav:


IOS/Apple: iPhone 4S og fremefter (App’en er optimeret til telefon, ikke tablet. Ved søgning efter Danfoss Eco™ App på tablet vælg da iphone apps i drop down menuen)


Android: Version 5.0 og fremefter*


*Android styresystem benyttes af mange forskellige smartphone fabrikanter verden over. Og disses enheder kommunikerer via Bluetooth på forskellig vis og med forskellig oplevelse af succes.


Danfoss gør hvad vi kan for at sikre fuld kompatibilitet med de fleste populære mobilenheder.


Interne tests har imidlertid vist, at visse Android telefoner ikke responderer godt med Bluetooth og dermed fungerer forbindelsen til og fra Danfoss Eco™ ikke altid optimalt.


Hvad skyldes dette?


Udfordringer med Bluetooth teknologi opleves ofte på mindre, batteridrevne enheder uanset type og fabrikat. Bluetooth enheder, der er optimeret til lang batterilevetid, sender ikke med samme intensitet, som for eksempel en Bluetooth højtaler, der er forsynet med 230 V. Dette betyder, at man i visse tilfælde kan forbinde til netop en Bluetooth højtaler, men fra samme mobile enhed opleve problemer med en Bluetooth enhed, der er optimeret til lang batterilevetid. (Bemærk Bluetooth head set osv. ikke er optimeret til lang batterilevetid). 


Oplever du langsom eller ingen forbindelse til Danfoss Eco™? Så kan du hjælpe den lidt på vej.


Har du en Android telefon og har problemer med at fange Danfoss Eco™ termostaten via Bluetooth, anbefaler vi følgende:


Aktiver termostatens Bluetooth funktion ved at dreje på termostaten eller trykke på knappen på termostaten samtidig med at Danfoss Eco™ App er åben. Dette ”skubber” kommunikation bedre på vej.  
Hvis du har en iPhone eller en iPad tilgængelig, prøv da at koble den til for at tjekke om Bluetooth forbindelsen bliver aktiv. Hvis ja, skyldes forbindelsesudfordringen din telefons Bluetooth styrke.  
 



6c3a57d1b2f00aa017a7f550c00a814f

 Kan jeg slukke helt for varmen på Danfoss Eco™
 
danfoss.com
2020.45

Nej, du kan ikke skrue termostaten længere ned end til 5 grader, som er den minimale temperatur i frostbeskyttelsestilstand.


Frostbeskyttelsestilstanden indstilles i Danfoss Eco App: Vælg menu - Vælg Indstillinger - Vælg Begrænsninger - Indstil Min. temperatur (kan min. være 5 grader).



84e488eadc2038d5694dbd5c3e380ee9

 Kan jeg slukke for varmen om sommeren?
 
danfoss.com
2020.45

Du kan gøre 3 ting når temperaturen stiger om sommeren og du gerne vil lukke for varmen:


1. Du kan sætte hele huset i tidsubestemt pause. Dette skruer termostaterne ned til frostsikringstemperatur på 6 grader. Bliver det koldt en aften, kan du hurtigt afbryde pausen og få det lunt.


2. Du kan lave en ferieperiode, så varmen sænkes til den angivne sænkningstemperatur


3. Du kan angive en lavere komforttemperatur, så varmen først starter når der er koldere end den angivne temperatur. Denne temperatur ændres igen når det bliver koldere i vejret.



1102d54b87449476a0eb6edc9b3953df

 Mine termostater arbejder sig løst. Hvad gør jeg?
 
danfoss.com
2020.45

1. Tjek du har den rette adapter monteret. NB! Danfoss Eco™ kan ikke monteres på returløbstermostater.


2. Tjek af ventiladapteren sidder korrekt fastspændt på både ventilen og på selve den elektroniske termostat. Efterspænd om nødvendigt.



7e858235b7d0fc80e16c1ba9bc827b8e

 Jeg får en "E6" eller "E9" fejlmeddelelse. Hvad betyder det?
 
danfoss.com
2020.45

E6 betyder, at der er en motorfejl.  
Vi anbefaler, at du prøver  
1. at nulstille termostaten ([se her hvordan](https://youtu.be/Z2_J_2bIfWo))  
eller  
2: afmonter og genmonter termostaten.  
Én af disse skulle meget gerne afhjælpe problemet. Hvis ikke dette hjælper, så må du returnere den hvor du har købt den.


E9 betyder, at ventilen ikke kan lukkes. Dvs det er ikke en fejl i selve termostaten, men derimod en besked om, at der er noget galt i installationen.


Mulige fejlkilder kan være forkert montage, forkert adapter, skidt i ventilen. Få evt. hjælp hos en VVS installatør til fejlfinding.  
[Læs mere på vores app-support side her.](https://linkapp.danfoss.com/da/index)


